KOHLI1
విశాఖ టెస్టు మ్యాచ్‌పై అనుమానాలు?
న్యూఢిల్లీ: అయిదు వన్డేల సిరీస్‌లో భాగంగా టీమిండియా,న్యూజిలాండ్‌ జట్ల మధ్య చివరిదైన అయిదవ వన్డే జరిగిన విశాఖపట్నం పిచ్‌పై అనుమానాలు వ్యక్తమవుతున్నాయి.కాగా భారత్‌తో ఆదివారం జరిగిన అయిదవ వన్డేలో న్యూజిలాండ్‌ జట్టు 79 పరుగులకే కుప్పకూలడం చర్చనీ యాంశంగా మారింది.వన్డే మ్యాచ్‌కు ముందు విశాఖపట్నం వేదికగా అసోం,రాజస్థాన్‌ మధ్య జరిగిన రంజీ మ్యాచ్‌లో కూడా ఒకే రోజ 17 వికెట్లను బౌలర్లు తీసుకోవడంతో అసోం కోచ్‌ సునీల్‌ జోషి ఇది నాసిరకం పిచ్‌ అంటూ ఆరో పించిన సంగతి తెలిసిందే. అంతేకాకుండా ఈ పిచ్‌పై అంతర్జాతీయ వన్డే,టెస్టు మ్యాచ్‌లు ఎలా నిర్వహిస్తారంటూ ప్రశ్నించాడు.విశాఖ పిచ్‌పై బిసిసిఐకి కూడా ఫిర్యాదు చేశాడు.అయితే వన్డే, టెస్టు మ్యాచ్‌లు ఎక్కడ జారిపోతాయనే ఉద్దేశంతో పట్టు వదలకుండా పిచ్‌ను మళ్లీ ఇంటర్నేషనల్‌ మ్యాచ్‌లకు ఆతిథ్యమిచ్చేందుకు అనుకూలంగా ఆ ంధ్రా క్రికెట్‌ అసోసియేషన్‌ తయారు చేయించింది. ఆ తరువాత బిసిసిఐ నుంచి వచ్చిన క్యూరేటర్‌ కస్తూరి రంగన్‌ విశాఖ పిచ్‌ను పరిశీలించి అంతర్జాతీయ మ్యాచ్‌లను జరిపించవచ్చని గ్రీన్‌ సిగ్నల్‌ ఇచ్చాడు.దీంతో ఈనెల 29న భారత్‌,కివీస్‌ మధ్య జరగాల్సిన చివరి వన్డే యధాతథంగా జరిగిన సంగతి తెలిసిందే.అయితే అక్టోబరు 29న భారత్‌-న్యూజిలాండ్‌ మధ్య జరిగిన వన్డేలో అయిదుగురు న్యూజిలాండ్‌ బ్యాట్స్‌మెన్‌ డకౌట్‌ కాగా,ఇద్దరు ఒక్క అంకె స్కోర్‌కు పరిమితమ య్యారు.
కాగా ఈ మ్యాచ్‌లో మొత్తం 16 వికెట్లును బౌలర్లు తీసుకున్నారు.మ్యాచ్‌కు ముందు పిచ్‌పై నిర్వాహకులు చేసిన ప్రకటనలకు,వాస్తవ పరిస్థితికి పొంతన లేకపోవడంతో పిచ్‌పై మరోసారి విమర్శలు వస్తున్నాయి.దీనిపై ఎసిఎ కార్యదర్శి గోకరాజు స్పందించారు.పిచ్‌లో లోపం లేదు.రంజీ ఆడిన పిచ్‌పై వన్డే మ్యాచ్‌ నిర్వహించలేదని వెల్లడించాడు.అయితే వన్డే జరిగిన తీరు చూస్తూ స్టేడియంలోని మొత్తం పిచ్‌లపై అనుమానాలు రేకెత్తుతున్నాయి.కాగా ఈ నేపథ్యంలో 17న టీమిండియా,ఇంగ్లండ్‌ జట్ల మధ్య విశాఖలో రెండవ టెస్టు జరుగనుండటంతో అనుమానాలు వ్యక్తం అవుతున్నాయి.